Șeful Jandarmeriei, suspectat de DNA că și-ar fi aprobat ilegal ore suplimentare. Reacția lui Bogdan Enescu.
Șeful instituției e acuzat că și-a aprobat ilegal ore suplimentare. Bogdan Enescu e suspect într-un dosar de la DNA. Acesta se consideră nevinovat.
Șeful Jandarmeriei a muncit atât de mult, pe hârtie, în timpul stării de urgență, încât a ajuns suspect într-un dosar de la DNA.Bogdan Enescu e acuzat că și-a aprobat ilegal sute de ore suplimentare, pentru care a încasat nemeritat zeci de mii de lei. Descoperirea a fost făcută de corpul de control al Ministerului de Interne, care a anunțat apoi procurorii Anticorupție.Enescu a spus că n-are de gând să demisioneze și le-a spus jurnaliștilor că nu și-a luat avocat pentru că e nevinovat. Și a numit acuzațiile DNA "aspecte tehnice"."Nu mi-am luat avocat, pentru că, în opinia mea, sunt nevinovat. Sunt aspecte tehnice pe care le va clarifica domnul procuror de caz", spune șeful Jandarmeriei, citat de Mediafax.Anchetatorii spun că și alți doi șefi de la Jandarmerie – Ionuț Cătălin Sindile, pensionat la 42 de ani și Constantin Florea – au făcut la fel. Și-au aprobat singuri plata pentru ore suplimentare pe care nu le-au făcut.